साखर सोडल्यानंतर काय खाणं आरोग्यास लाभदायक, खजूर की गूळ? तज्ज्ञ काय सांगतात घ्या जाणून

Health : आजच्या काळात अनेक जण फिटनेसकडे अधिक लक्ष देतात. एवढंच नाही तर, अनेकांनी साखरेऐवजी आपल्या आहारात गूळ आणि खजूर वापरण्यास सुरुवात केली आहे. जरी हे दोन्ही साखरेपेक्षा चांगले पर्याय असले तरी, प्रश्न असा निर्माण होतो की जे लोक वजन कमी करण्याचा प्रयत्न करत आहेत त्यांच्यासाठी यापैकी अधिक फायदेशीर काय आहे. आरोग्य तज्ज्ञांच्या मतानुसार आणि विविध अभ्यासांनुसार, खजूर आणि गूळ या दोन्हींचे स्वतःचे आरोग्यदायी फायदे असले तरी, त्यांचे सेवन करण्याची पद्धत खूप महत्त्वाची आहे. तर, या लेखातून जाणून घ्या की, या दोन्हींच्या सेवनाने तुम्हाला कोणत्या प्रकारचे फायदे मिळतात आणि ज्यांना वजन कमी करायचे आहे त्यांच्यासाठी यापैकी कोणते चांगले आहे.

गूळ हा ऊस किंवा ताडीच्या रसापासून बनवलेला एक नैसर्गिक गोडवा आहे. जरी त्यात लोह, कॅल्शियम, पोटॅशियम आणि काही खनिजे असली तरी, त्यात फायबरचे प्रमाण खूप कमी असते. त्यामुळे, जरी त्यामुळे शरीराला त्वरित ऊर्जा मिळत असली तरी, त्याचे जास्त सेवन केल्यास कॅलरीची संख्या देखील वाढू शकते.

हेही वाचा – ‘आवारापन २’च्या गाण्याविरोधात ‘Paid PR’ मोहीम, ओरिजिनल गाण्याशी तुलना झाल्याने अमाल मलिकचा संताप

आरोग्य तज्ज्ञांच्या मते, वजन कमी करू इच्छिणाऱ्यांसाठी खजूर हा एक चांगला पर्याय आहे. याचे कारण असे की, त्यातील फायबरमुळे पोट भरल्यासारखे वाटते, ज्यामुळे वारंवार खाण्याची सवय कमी होते. याउलट, गुळामध्ये फायबर नसल्यामुळे तो लवकर पचतो आणि पुन्हा भूक लागण्याची शक्यता जास्त असते. विशेषतः जर चहा, कॉफी किंवा मिठाईमध्ये गुळाचा वापर केला गेला, तर नकळतपणे त्याचे जास्त सेवन होण्याची शक्यता असते.

खजुराचा ग्लायसेमिक इंडेक्स मध्यम असतो, ज्यामुळे रक्तातील साखरेच्या पातळीतील चढउतार नियंत्रित ठेवण्यास मदत होते. मात्र, गुळाचा ग्लायसेमिक इंडेक्स उच्च असतो, त्यामुळे मधुमेह किंवा मधुमेहाची पूर्वस्थिती असलेल्या व्यक्तींनी त्याचे सेवन केवळ माफक प्रमाणातच करावे. पण आहारात कोणतेही बदल करण्यापूर्वी डॉक्टरांचा सल्ला नक्की घ्या.